Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1104

1. A képzési cél Olyan szakemberek képzése, akik a klasszikus és mai tibeti nyelvben, valamint a tibeti tárgyú társadalomtudományok alapjaiban járatosak, tájékozottak a tágabb ázsiai kulturális és történeti összefüggésekben, valamint egy második keleti (lehetőleg kínai) nyelvben, és társadalomtudományi felkészültségük birtokában képesek tibeti nyelvű források önálló kutatására, nyelvészeti, vallástörténeti (buddhizmus) szakosodásra, kutatásaik eredményének magyarul és legalább egy világnyelven való ismertetésére. A végzett hallgatók nyelvtudásuk, filológiai és történeti ismereteik alapján képesek tudományos feladatok ellátására, illetve igényes filológiai képzettségük (négy ázsiai írás ismerete, klasszikus párhuzamos szövegek feldolgozása) ismeretanyaga és módszertani tapasztalatai alapján alkalmasak társadalmi-történeti adatfeldolgozásra és adatrendezésre épülő munkakör betöltésére. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes